नाढोड़ी-भूना मार्ग पर गड्ढों के कारण हो रहे हादसे
भूना | नाढोड़ी-भूनामार्ग पर गहरे गड्ढे होने के कारण वाहन चालकों को काफी परेशानियों का सामना करना पड़ रहा है। गड्ढों के कारण कई बार वाहन पलट भी चुके है। गांव नाढोड़ी निवासी कृष्ण कुमार, बलबीर सिंह, बलवंत सिंह, उग्रसेन आदि ने बताया कि भूना से नाढोड़ी जाने वाली सड़क पर जगह-जगह गहरे गड्ढे हैं, जिसके समाधान को लेकर कई बार संबंधित विभाग के अधिकारियों को अवगत करवाया जा चुका है। मगर समस्या का समाधान नहीं हो पाया है। उन्होंने बताया कि करीब 10 दिन पहले हरियाणा रोडवेज की बस पलटने से बची थी लेकिन इस हादसे में कई सवारियों को चोटें भी आई थी। उन्होंने बताया कि इससे एक माह पूर्व पिकअप गाड़ी पलट जाने से दो लोगों जख्मी हो गए थे। इस बारे में बीएंडआर के एसडीओ रविंद्र कुमार ने बताया कि सड़क पर गड्ढे कई बार बंद किए गए हैं, किंतु अब गड्ढे बने हुए है तो उन्हें शीघ्र ही ठीक किया जाएगा।
bho_Deva hin_Deva